Document ID: 32001D0299

Kommissionens beslutning
af 30. marts 2001
om ændring af beslutning 94/85/EF om opstilling af en liste over tredjelande, hvorfra medlemsstaterne tillader indførsel af fersk fjerkrækød
(meddelt under nummer K(2001) 980)
(EØS-relevant tekst)
(2001/299/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 9, stk. 1,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fælesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(3), senest ændret ved Kommissionens beslutning 2001/7/EF(4), særlig artikel 10, stk. 2, litra a), og
ud fra følgende betragtninger:
(1) Ved Kommissionens beslutning 94/85/EF(5), senest ændret ved beslutning 2000/609/EF(6), blev der opstillet en liste over tredjelande, hvorfra indførsel af fersk fjerkrækød er tilladt.
(2) I del VIII i bilaget til Kommissionens beslutning 94/278/EF om listen over trejelande, hvorfra medlemsstaterne tillader indførsel af en række produkter omhandlet i direktiv 92/118/EØF(7), senest ændret ved beslutning 2000/611/EF(8), er det fastsat, at indførsel af konsumæg er tilladt fra alle tredjelande, der er opført i beslutning 94/85/EF.
(3) Island har anmodet om tilladelse til at udføre konsumæg til EF, og der er modtaget skriftlige garantier.
(4) En gennemgang af disse garantier har vist, at dette land opfylder EF's krav til indførsel af fjerkrækød og konsumæg, og beslutning 94/85/EF bør derfor ændres i overensstemmelse hermed.
(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til Kommissionens beslutning 94/85/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 30. marts 2001.

Labels: 3
17
5
6